**Το Κατηγορούμενο**

Το όνομα που φανερώνει ποιο γνώρισμα αποδίδεται στο υποκείμενο λέγεται **κατηγορούμενο** και τα ρήματα που συνδέουν το υποκείμενο με το κατηγορούμενο λέγονται **συνδετικά.**

Συνδετικά είναι τα ρήματα: εἰμί, γίγνομαι, ὑπάρχω, τυγχάνω, νομίζομαι, φαίνομαι, καλοῦμαι, ὀνομάζομαι κ.α.

Π.χ*.    ὁ κόσμος ̛ἐστί* ***κάλλιστος****.
          Τό χωρίον ὑπήρχεν* ***ὀχυρόν.***

**Τι μέρος λόγου είναι το κατηγορούμενο:**  Επίθετο, ουσιαστικό, μετοχή, αντωνυμία, αριθμητικό, απαρέμφατο, επίρρημα (μπορεί να είναι κάθε λέξη ή και ολόκληρη πρόταση) Π.χ.
 *Τό σιγᾶν ἐστι* ***σωφρονεῖν*** *(απαρέμφατο) Ἡ ἀγορά ἦν* ***πλησίον*** *(επίρρημα)
Φίλιππος ἐστιν****ὅ,τι ἄν εἴποι τις*** *(πρόταση)*

Το κατηγορούμενο μπορεί να βρίσκεται σε πτώση αιτιατική με τις προθέσεις: **ἀμφί, εἰς, περί, ὑπέρ**, όταν δηλώνει το περίπου (ποσό κατά προσέγγιση). Π.χ.  Καί ἐγένοντο οἱ πεζοί **ἀμφί τούς δισχιλίους**.

 **Κατηγορούμενο του αντικειμένου** Υπάρχουν αρκετά ρήματα που συντάσσονται με δύο αντικείμενα
σε πτώση αιτιατική, αλλά η μία αιτιατική είναι κατηγορούμενο της άλλης.    Π.χ*. Καλοῦσιν αὐτούς* ***νομοθέτας.***

**Επιρρηματικό κατηγορούμενο** Εκτός από τα συνδετικά ρήματα και άλλα ρήματα - και κυρίως όσα σημαίνουν κίνηση - μπορούν να χρησιμεύουν ως συνδετικά, δηλ. να συνδέουν το υποκείμενο με το κατηγορούμενο του. Το κατηγορούμενο αυτό ισοδυναμεί με επίρρημα, και γι' αυτό λέγεται **επιρρηματικό**.
Το επιρρηματικό κατηγορούμενο εκφράζει: **χρόνο, τρόπο, τάξη ή σειρά, τόπο και σκοπό.** Π.χ. *Ὁ ἄγγελος ἀφίκετο* ***τριταῖος****/ χρόνο (=*ο αγγελιαφόρος έφτασε μετά τρεις ημέρες)  *Οἱ στρατιῶται ἐσκήνουν****ὑπαίθριοι*** *(τόπο) Αἱ νῆες ἔπλευσαν* ***βοηθοί*** *(σκοπό)*  *Θηραμένης ᾑρέθη πρεσβευτὴς εἰς Λακεδαίμονα* ***αὐτοκράτωρ******δέκατος*** *αὐτός (τρόπο και σειρά).*

**Προληπτικό κατηγορούμενο**  Μερικά **ρήματα που σημαίνουν εξέλιξη** (αἴρομαι (=υψώνομαι), αὐξάνομαι, τρέφομαι,  ῥέω  πνέω) μπορούν να χρησιμεύουν ως συνδετικά και να συνδέουν το υποκείμενο με το κατηγορούμενο του.
Το κατηγορούμενο αυτό λέγεται **προληπτικό**, γιατί προλαβαίνει και αποδίδει στο υποκείμενο από πριν μιαν ιδιότητα που δεν την έχει αποκτήσει ακόμη, αλλά πρόκειται να την αποκτήσει, όταν πραγματοποιηθεί εκείνο που σημαίνει το ρήμα. Το προληπτικό κατηγορούμενο ισοδυναμεί με συμπερασματική (αποτελεσματική) πρόταση. Π.χ. *Καί ᾔρετο τό ὕψος τοῦ τείχους* ***μέγα*** *(=Το ύψος του τείχους ανέβαινε, ώστε να γίνει μεγάλο).
Φίλιππος ηὔξηται* ***μέγας****ἐκ μικροῦ (=Ο Φίλιππος αυξήθηκε, ώστε έγινε μεγάλος από μικρός)*

**Γενική Κατηγορηματική**  Όταν το κατηγορούμενο μιας προτάσεως είναι **ουσιαστικό**, βρίσκεται συχνά **σε πτώση γενική**, η οποία λέγεται γενική κατηγορηματική. Τα είδη της γενικής κατηγορηματικής είναι πέντε:
1. Γενική κατηγορηματική **κτητική**- αυτή φανερώνει τον κτήτορα (τον κάτοχο)
   του υποκειμένου. Π.χ. Τό *πεδίον ἐστί* ***τοῦ πατρός*** 2. Γενική κατηγορηματική **διαιρετική**- αυτή φανερώνει **ένα σύνολο**,
   του οποίου ένα μέρος είναι το υποκείμενο. Π. χ. *Ἱπποκράτης ἐστί τῶν* ***ἐπιχωρίων(***=είναι ένας απ’ αυτούς που μένουν σ’ αυτό τον τόπο).3. Γενική κατηγορηματική της **ιδιότητας**- αυτή φανερώνει **μιαν ιδιότητα του** υποκειμένου (δηλ. μέτρο, ύψος, μήκος, πλάτος, ηλικία, χαρακτήρα). Π.χ. *Πρόξενος ἦν τριάκοντα* ***ἐτῶν***4. Γενική κατηγορηματική της **αξίας**- αυτή φανερώνει την **αξία** του υποκειμένου. Π.χ. *Τό χωρίον πολλοῦ* ***ἀργυρίου*** *γίγνεται*. 5. Γενική, κατηγορηματική της **ύλης**- αυτή φανερώνει την **ύλη** (το υλικό), από την οποία είναι κατασκευασμένο το υποκείμενο. Π.χ. *Πάντα ἐστί* ***χρυσοῦ***.